b'\n_START_ARTICLE_\nLa 5a Estaci\xc3\xb3n\n_START_PARAGRAPH_\nLa Quinta Estaci\xc3\xb3n \xe2\x80\x93 Ispanijos pop muzikos grup\xc4\x97 i\xc5\xa1 Madrido. Sudaro: Natalia Jim\xc3\xa9nez (vokalas ir armonika), \xc3\x81ngel Reyero (gitara), Pablo Dom\xc3\xadnguez (gitara ir bosai). Nors grup\xc4\x97 yra i\xc5\xa1 Ispanijos, did\xc5\xbeiausias karjeros auk\xc5\xa1tumas pasiek\xc4\x97 Meksikoje._NEWLINE_Grup\xc4\x97s pavadinimas La Quinta Estaci\xc3\xb3n i\xc5\xa1 ispan\xc5\xb3 k. rei\xc5\xa1kia \xe2\x80\x9ePenktoji stotis\xe2\x80\x9c arba \xe2\x80\x9ePenktasis met\xc5\xb3 laikas\xe2\x80\x9c._NEWLINE_Pirmasis La Quinta Estaci\xc3\xb3n albumas tapo populiarus Meksikoje kai viena jo dain\xc5\xb3 \xc2\xbfD\xc3\xb3nde Ir\xc3\xa1n? buvo panaudota telenovel\xc4\x97je Clase 406, rodytoje 2002 m. Po muzikinio turo po \xc5\xa1al\xc4\xaf, grup\xc4\x97 nusprend\xc4\x97 laikinai pasilikti. Tais pa\xc4\x8diais metais jie atliko dain\xc4\x85 Voy a pas\xc3\xa1rmelo bien i\xc5\xa1 albumo Primera toma, o kita daina Si yo fuera mujer panaudota telenovel\xc4\x97je Dame tu cuerpo._NEWLINE_2004 m. vasar\xc4\xaf La Quinta Estaci\xc3\xb3n i\xc5\xa1leido antr\xc4\x85 album\xc4\x85 Flores de Alquiler, parduodam\xc4\x85 tik Meksikoje. Pagrindiniu singlu buvo El Sol No Regresa \xe2\x80\x93 roko stiliaus daina su maria\xc4\x8di trimit\xc5\xb3 muzika. Kitas \xc5\xa1io disko singlas \xe2\x80\x93 Algo M\xc3\xa1s, para\xc5\xa1ytas pa\xc4\x8dios Natalijos ir susilauk\xc4\x99s didelio populiarumo ne tik Meksikoje, bet ir visoje Lotyn\xc5\xb3 Amerikoje. Dainos videoklipas \xc4\xafra\xc5\xa1ytas viename i\xc5\xa1 Siudad de Mechiko bar\xc5\xb3 senoviniu, juodai \xe2\x80\x93 baltu stiliumi. Tre\xc4\x8diasis singlas \xe2\x80\x93 Dar\xc3\xada taip pat pasiek\xc4\x97 populiarumo auk\xc5\xa1tumas visame \xc5\xbeemyne. Albumas tapo triskart auksiniu ir platininiu Meksikoje, auksiniu \xe2\x80\x93 Puerto Rike. Albumo dainos taip pat pateko \xc4\xaf populiariausi\xc5\xb3 dain\xc5\xb3 s\xc4\x85ra\xc5\xa1us ir Ispanijoje. Grup\xc4\x97 laim\xc4\x97jo Oye! apdovanojimus kaip geriausia ispani\xc5\xa1ka muzikos grup\xc4\x97 ir MTV Video apdovanojim\xc4\x85 kaip geriausia nauja Meksikos grup\xc4\x97.'